open-index/open-wikipedia-markdown huggingface dataset:
קולטון ראיין

**קולטון ראיין** (באנגלית: **Colton Ryan;** נולד ב-10 ביוני 1995) הוא שחקן וזמר אמריקאי.

## ביוגרפיה
ראיין נולד בלקסינגטון, קנטקי ולמד בבית הספר לאמנויות הבמה (SCAPA), שם התמחה בביצועים ווקאליים. בכיתה ו' הוא עבר אודישן למחזמר אוליבר! ולוהק לתפקיד צ'רלי בייטס. קריירת המשחק שלו החלה בשנת 2015 בזמן שלמד באוניברסיטת בולדווין וואלאס כשגילם את דיקון בהפקה של פסטיבל שייקספיר באיידהו של המחזמר "סוד הגן הנעלם".

## קריירה
הוא ערך את הופעת הבכורה שלו בברודוויי בשנת 2016 כשחקן מחליף בכמה תפקידים במחזה "אוון הנסן היקר", שבו שיחק עד שנת 2017, אז סיים את התואר הראשון שלו באמנויות באוניברסיטת בולדווין וואלאס. באותה שנה, הוא ערך את הופעת הבכורה שלו בטלוויזיה בתפקיד אורח בסדרת הטלוויזיה, חוק וסדר: מדור מיוחד ושנה לאחר מכן שיחק בתפקיד חוזר בסדרת הטלוויזיה הומלנד.

בשנת 2019, הוא הופיע במחזה "Alice By Heart" בהפקת אוף-ברודוויי ועשה את הופעת הבכורה שלו בסרטים " *The Social Ones* והסרט "אדם". בשנת 2020, הוא כיכב במחזמר של בוב דילן *"Girl from the North Country"* בתור ג'ין ליין, תפקיד לו לוהק בהפקה של אוף ברודוויי בשנת 2018, אך ההפקה בוטלה בחודש מאי 2019 עקב מגפת ה-COVID-19.

בשנת 2020, הוא כיכב בתפקיד הראשי בדרמה הקומית "Little Voice" ובסרט "דוד פרנק" *של* אולפני אמזון. שנה לאחר מכן הופיע בתפקיד ראשי בסרט הקולנוע "אוון הנסן היקר".

בשנת 2021, הוא לוהק לתפקיד בסדרת הדרמה הקרובה של "הנערה מפליינוויל" המבוססת על סיפור מותו של קונרד רוh 

## פילמוגרפיה
### קולנוע

### טלוויזיה

### תיאטרון

## פרסים
בשנת 2019, הוא זכה בפרס עולם התיאטרון על הופעת בכורה יוצאת דופן עבור משחקו במחזמר "*Girl from the North Country"*.

בשנת 2023, הוא היה מועמד לפרס טוני לשחקן הטוב ביותר במחזמר  על הופעתו במחזמר "ניו יורק, ניו יורק" בתיאטרון ברודוויי.

## קישורים חיצוניים

## הערות שוליים

קטגוריה:שחקני תיאטרון אמריקאים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת בולדווין וולאס
קטגוריה:אמריקאים שנולדו ב-1995
אורלי שטרן

**אורלי שטרן** (נולדה בשנת 1969) היא קצינה בצה"ל במילואים בדרגת תת-אלוף, המכהנת כמנכ"לית חברת נתיבי איילון. בתפקידה האחרון שירתה כסגנית ראש אגף ההנדסה והבינוי במשרד הביטחון.

## ביוגרפיה
היא בעלת תואר ראשון באדריכלות ובינוי ערים מהטכניון ותואר שני במנהל ציבורי מאוניברסיטת בר-אילן.

בשנים 2012–2017 שירתה כראש מחלקת תשתיות ופריסה בחטיבת התכנון של אגף התכנון בצה"ל.

בשנים 2017–2020 שירתה כסגנית ראש אגף ההנדסה והבינוי במשרד הביטחון, בדרגת תת-אלוף. כאשר בשנת 2018 עמדה בראש משלחת "עדים במדים" לפולין.

בינואר 2022 נבחרה על-ידי דירקטוריון חברת נתיבי איילון למנכ"לית החברה.

## קישורים חיצוניים

## הערות שוליים

קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:אדריכלים ישראלים
קטגוריה:ישראלים שנולדו ב-1969
קטגוריה:ישראליות שנולדו ב-1969
ירגזי האשוחית

**ירגזי האשוחית** (שם מדעי: *Periparus rufonuchalis*) הוא ציפור שיר קטנה ממשפחת הירגזיים. ירגזי האשוחית הוא עוף ווקאלי וקטן ממרכז אסיה, אורכו 13 ס"מ. הוא חי לרוב ביערות אשוחית (ומכאן שמו), אשוח, ארז ואורן. הירגזי שחור-הציצה וירגזי האשוחית נחשבו בעבר למין אחד. לא מוכרים תת-מינים של ירגזי האשוחית.

## מאפיינים חיצוניים
ירגזי האשוחית הוא עוף קטן; אורכו 13 ס"מ. גופו אפור עם ברק כחלחל וראשו שחור עם לחיים לבנות. על העורף כתם קטן וכתום. תת־השת גם הוא כתום. הכתף חומה, אבל לא נראית במנוחה. לירגזי ציצה שחורה וקטנה. אברות היד אפורות כהות ואברות האמה בצבע בז'. קשתית העין חומה כהה, המקור שחור וכף הרגל אפורה כחלחלה. הוא דומה מאוד לקרובו, ירגזי שחור-ציצה. הצעירים מובחנים בקלות מהבוגרים בשל חזהם וכיפתם הדהויים, ציצתם הקטנה, אין כתם על עורפם, בטנם וגבם בגוון אפור-חום.

ירגזי האשוחית הוא עוף ווקאלי. קריאותיו גבוהות ומצייצות, ונשמעות מעט כ–"פי–צ'ו", "צ'ה–וי", "צ'י" ו–"סי". קריאת האזהרה נשמעת כמעין גרגור. יש לו שני שירים: שיר מסולסל ברובו לסימון טריטוריה, ושיר שורק ברובו להגנה עליה.

## התנהגות
הירגזי נצפה לרוב בודד, בזוג או בלהקות קטנות, ומצטרף לרוב ללהקות מעורבות בחיפוש אחר מזון. הוא תר אחר המזון בעלוות העצים והשיחים ועל הקרקע, וניזון מחרקים, זרעים ופירות יער. הגוזלים והעופות הצעירים ניזונים מחרקים באופן כמעט מוחלט. הוא תוקע זרעים קשים בקליפת העץ ומכה בהם במקורו כבפטיש. עונת הרבייה מתחילה באפריל–מאי. הירגזי מקנן בחללים בקרקע ובנקיקים ובין שורשי עצים גדולים, ולעיתים גם בחלל בעץ עד כמטר מהקרקע. שני ההורים בונים את הקן מטחב ומרופד בנוצות, פרווה וצמר. הנקבה מטילה 4–6 ביצים לבנות עם נקודות אדמדמות בגודל 17.7×12.9 מ"מ. חסר מידע רב על גידול הגוזלים, אבל ידוע ששני ההורים משתתפים בהאכלתם. השרת הנוצות מתבצעת בקיץ ובסתיו המוקדם.

## בית גידול ותפוצה
ירגזי האשוחית מצוי במרכז אסיה, בערבות ויערות מחטניים הרריים (1,200 - 4,000 מטרים מעל פני הים). הוא חי לרוב ביערות אשוחית (ומכאן שמו), אשוח, ארז ואורן. בפקיסטן הוא ימצא גם ביערות ערער וביערות רודודנדרון, שדר ואלון בהימלאיה. טווח התפוצה (כ–2,700,000 קמ"ר) של מין זה גדול מאוד, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, הירגזי שחור־הציצה מסווג כמין ללא חשש.

## טקסונומיה ופילוגנטיקה
הסוג פריפרוס תואר ב-1884 בידי החוקר הבלגי אדמון דה סליס לונשאן אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג פריפרוס, כפי שביצעו גופים אחדים, שבהם IUCN, ITIS, ואיגוד האורניתולוגים הבין-לאומי (IOU, לשעבר IOC). נוסף על כך, הירגזי שחור-הציצה וירגזי האשוחית נחשבו בעבר למין אחד. לא מוכרים תת-מינים של ירגזי האשוחית.

העץ הפילוגנטי של הסוג פריפרוס על פי יוהנסון ואחרים (2013):

## קישורים חיצוניים

* מפת תחום תפוצה והקלטות של ירגזי האשוחית באתר Xeno-canto
## הערות שוליים

קטגוריה:בעלי חיים שתוארו ב-1849
קטגוריה:טקסונים שתוארו בידי אדוארד בליית
האשוחית
קטגוריה:קירגיזסטן: עופות
האשוחית
קטגוריה:הודו: עופות
קטגוריה:בעלי חיים ביערות ממוזגים באירואסיה
קטגוריה:אפגניסטן: עופות
קטגוריה:פקיסטן: עופות
כל חלומותי

**כל חלומותי** (באנגלית: **The Best of Everything**) הוא סרט קולנוע אמריקאי מסוגת דרמה רומנטית משנת 1959 בבימויו של ז'אן נגולסקו, עם הופ לאנג, דיאן בייקר, סוזי פרקר, סטפן בויד וג'ואן קרופורד בתפקידים הראשיים.

התסריט מבוסס על הרומן "הטוב מהכל" ("The Best of Everything") של רונה ג'אפה  משנת 1958 שיש בו יסודות אוטוביוגרפיים. העלילה היא על נשים צעירות שמגיעות לעיר הגדולה ניו יורק כדי לרכוש את הטוב ביותר מכל דבר - הצלחה בעבודה, אהבה ונישואין אך המציאות טופחת על פניהן.

ג'וני מאטיס שר את שיר הנושא "הטוב ביותר מהכל". השיר היה מועמד לפרס אוסקר לשיר המקורי הטוב ביותר. הסרט היה מועמד גם לפרס אוסקר לעיצוב התלבושות הטוב ביותר - צבע.

## תקציר העלילה
קרולין בנדר (הופ לאנג), בוגרת מכללת רדקליף, מגיעה לניו יורק לחברת "פביאן" להוצאה לאור כדי להתקבל לעבודה ככתבנית בעקבות מודעה שמבטיחה למתקבלות "הטוב ביותר מהכל". היא מתקבלת לאחר מבחן לעבוד כמזכירתה של העורכת הקשוחה אמנדה פארו (ג'ואן קרופורד), אישה מבוגרת וקשוחה שמתעמרת בכפופות לה.

תוך זמן קצר היא חולקת דירה עם הכתבניות אפריל מוריסון (דיאן בייקר) וגרג אדמס (סוזי פרקר). גם הן הגיעו לניו יורק להצליח בעבודה, למצוא אהבה ולהתחתן. אחד העורכים פרד שלימר (בריאן ארן) נוהג להטריד מינית את הבנות ולצבוט בעכוזן.

עורך נוסף הוא מייק רייס (סטפן בויד) שמחזר אחרי קרולין אבל היא שומרת אמונים לידידה אדי (ברט האלסי) שנמצא בבריטניה עד שהוא מתקשר אליה ומודיע כי נישא להלן שאביה תעשיין נפט עשיר. היא מתפרקת נפשית ומבקשת לקיים יחסים עם מייק אך הוא לא מנצל את מצבה.

אפריל מתאהבת בדקסטר (רוברט אוונס) ונכנסת להיריון. הוא מבטיח להתחתן אתה ובדרך לרישום הנישואין הוא מודיע כי הוא לוקח אותה לבצע הפלה. היא נמלטת מהרכב, נפצעת ומפילה את וולדה. לבסוף היא מתאהבת ברופא שטיפל בה.

גרג מתאהבת בבמאי דייוויד סאבאג' (לואי ז'ורדן). הוא מבטיח לה תפקיד באחד המחזות ובינתיים מנצל אותה מינית. היא מתאהבת בו נואשות אך הוא רוצה להינתק ממנה ומבטל את תפקידה בהצגה. היא עוקבת אחריו בדירתו וברגע מסוים היא נופלת מהמרפסת ונהרגת. תאונה? התאבדות?

קרולין מתקדמת בעבודה ולאחר שאמנדה עוזבת כדי להתחתן עם אלמן, היא מקבלת את תפקידה כעורכת.

אדי נפגש אתה שוב והאהבה שלה מתלקחת. הוא אומר לה שאינו סובל את אשתו אך אינו יכול להתגרש. היא דוחה בבוז את הרעיון שלו שהיא תהיה פילגשו.

לבסוף היא יוצאת מהמשרד, פוגשת את מייק והם צועדים ביחד ומשוחחים בשמחה.

## צוות השחקנים

## קישורים חיצוניים

*כל חלומותי, באתר TCM
*קדימון לכל חלומותי, באתר יוטיוב
*שיחה על כל חלומותי, באתר יוטיוב
*ג'וני מאטיס שר, הטוב ביותר מהכל, באתר יוטיוב
קטגוריה:סרטי 1959
קטגוריה:סרטי דרמה רומנטית אמריקאיים
קטגוריה:סרטי דרמה רומנטית
קטגוריה:סרטי פוקס המאה ה-20
קטגוריה:סרטים אמריקאיים
קטגוריה:סרטים באנגלית
קטגוריה:סרטים המבוססים על רומנים אמריקאים
קטגוריה:ערכים שבהם תבנית בריטניקה אינה מתאימה
מטה-סטבליות (אלקטרוניקה)

ממוזער| דיאגרמת גלים המציגה מטה-סטביליות ברכיב סנכרון (synchronizer), שבו אותות עוברים בין שני תחומי שעון (clock domain). במקרה הגרוע ביותר, כתלות בתזמון, המצב המטסטבילי ב-Ds יכול להתפשט ל-Dout, ודרך הלוגיקה בהמשך להתפשט לשאר המערכת, ולגרום להתנהגות לא מוגדרת ולא עקבית.
**מטה-סטביליות בתחום האלקטרוניקה** היא היכולת של מערכת אלקטרונית דיגיטלית להישאר במשך זמן בלתי מוגבל (לא חסום) בשיווי משקל לא יציב או במצב מטסטבילי (יציב למחצה). במעגלים לוגיים דיגיטליים, אות דיגיטלי נדרש להיות בגבולות מתח או זרם מסוימים כדי לייצג רמה לוגית '0' או '1' לצורך פעולת מעגל נכונה; אם האות נמצא בטווח ביניים אסור תיתכן התנהגות שגויה בשערים לוגיים שהאות מופעל עליהם. במצבים מטה-סטביליים, ייתכן שהמעגל לא יוכל להתייצב ברמה לוגית '0' או '1' יציבה בתוך הזמן הנדרש לפעולת מעגל תקינה. כתוצאה מכך, המעגל יכול לפעול בדרכים בלתי צפויות, ועלול להוביל לכשל במערכת, המכונה לעיתים "glitch". מטה-סטביליות היא מקרה פרטי של פרדוקס חמורו של בורידן.

מצבים מטה-יציבים הם מאפיינים אינהרנטיים של מערכות דיגיטליות אסינכרוניות, ושל מערכות עם יותר מאות שעון עצמאי אחד. במערכות א-סינכרוניות בתזמון עצמי, פסיקות מתוכננות לאפשר למערכת להמשיך רק לאחר שהמטה-סטביליות נפתרה, ולכן המטה-סטביליות היא מצב רגיל ולא מצב שגיאה. במערכות סינכרוניות עם כניסות א-סינכרוניות, מוסיפים רכיבי סנכרון (synchronizers) על מנת להקטין את ההסתברות לכשל בסנכרון לרמה מקובלת. ניתן להימנע ממצבים מטה-סטביליים במערכות סינכרוניות לחלוטין כאשר הכניסה עומדת בדרישות התזמון של הדלגלגים.

## ראו גם
* ממיר מאנלוגי לדיגיטלי
* חמורו של בורידן

## הערות שוליים

קטגוריה:הנדסת חשמל
קטגוריה:אלקטרוניקה
קטגוריה:תכן לוגי
קטגוריה:מעגלים משולבים
קטגוריה:מעגלים ספרתיים
כנרת וואלך

**כנרת וואלך** (נולדה ב-1 ביוני 1973) היא ספורטאית עבר ישראלית בספורט נכים, טניסאית נציגת ישראל במשחקים הפאראלימפיים אטלנטה (1996) ושחקנית כדורסל כיסאות גלגלים.

## ביוגרפיה
וואלך נולדה בקיבוץ עין גב ובנעוריה הייתה אצנית מצטיינת. בשנת 1989, בגיל 16, נסעה עם בני משפחתה לטבריה ובדרכם התהפך הרכב בתאונת דרכים קשה שבעקבותיה שותק פלג גופה התחתון. לאחר תקופת שיקום, חזרה אל הקיבוץ וכעבור שנתיים עברה המשפחה לאזור הקריות, שם החלה וואלך בספורט שיקומי ועסקה בשחייה ובטניס בכיסאות גלגלים.

כשחקנית טניס בכיסא גלגלים דורגה בין 50 השחקניות הטובות בעולם וב-1996 השתתפה במשחקים הפאראלימפיים שנערכו באטלנטה. במשחקים הפאראלימפיים לא העפילה בטורניר היחידים מעבר לשלב המוקדמות אך התחרתה עם תקווה אהרוני גם בטורניר הזוגות ובו הן סיימו ברבע הגמר.

וואלך התחרתה בנוסף בכדורסל כיסאות גלגלים והייתה שחקנית בעלת שם בשנות ה-90. היא הייתה חברת נבחרת בקבוצות גברים והשתתפה בתחרויות בינלאומיות. בשנת 2024 היא ממשיכה להשתייך לקבוצת בית הלוחם תל אביב.

וואלך השתתפה במחאות מטה מאבק הנכים בישראל. בהמשך הייתה ממייסדי עמותת נגישות ישראל והגישה פינה בתחום הנגישות בתוכנית הרדיו של גבי גזית. היא מרצה על סיפור חייה ומעבירה הרצאות העצמה במסגרות שונות לנוער, חברות וארגונים. בנוסף פועלת וואלך בתחום הייעוץ לשימוש בכיסאות גלגלים והיא מדריכת צוותי שיקום של משרד הבריאות. בשנת 2019 השתתפה בייעוץ למרכזי שיקום בנפאל.

בשנת 2012 התמודדה בתוכנית "מאסטר שף" ולצורך זה, נבנתה במיוחד עבורה עמדת בישול מונגשת.

בשנת 2022 הייתה מנכ"לית העיתון בראשית שייסד גבי ניצן. וואלך ניהלה את המגזין בשבעת הגליונות הראשונים שראו אור.

## חיים פרטיים
בשנים 2003-2014 הייתה נשואה לנתיב רובינזון ולהם שלושה ילדים.

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* כנרת וואלך באתר הפדרציה הבין-לאומית לטניס
* 

## הערות שוליים

קטגוריה:טניסאיות פאראלימפיות ישראליות
קטגוריה:טניסאים נכים ישראלים
קטגוריה:שחקניות כדורסל בכיסאות גלגלים ישראליות
קטגוריה:ספורטאי איל"ן
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:טניסאים במשחקים הפאראלימפיים אטלנטה (1996)
קטגוריה:נפגעי ונפגעות תקיפות מיניות
קטגוריה:עין גב: אישים
קטגוריה:בוגרות תיכון בית ירח
קטגוריה:בוגרי תיכון בית ירח
קטגוריה:כפר מנחם: אישים
קטגוריה:נפגעי תאונות דרכים בישראל
קטגוריה:פעילים ישראלים למען זכויות נכים
קטגוריה:מתחרי מאסטר שף (ישראל)
קטגוריה:ישראליות שנולדו ב-1973
קטגוריה:ישראלים שנולדו ב-1973
55 פנדורה

**55 פנדורה** (**55 Pandora**) הוא אסטרואיד בחגורת האסטרואידים. התגלה ב-10 בספטמבר 1858 על ידי האסטרונום והכומר הקתולי האמריקאי ג'ורג' מרי סרל, ממצפה הכוכבים דאדלי שליד אולבני, ניו יורק. האסטרואיד נקרא על שמה של האישה פנדורה מהמיתולוגיה היוונית.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1674 ימים (4.59 שנים) וקוטרו הממוצע 66.7 ק"מ. הוא נע במהירות ממוצעת של 17,93105696 קמ"ש בזווית 7,18500877º.

## קישורים חיצוניים

* (55) Pandora  ▹  SUMMARY

## הערות שוליים

קטגוריה:חגורת האסטרואידים
מכתב ראונד רובין

**מכתב ראונד רובין** או **מכתב חג המולד** הוא מכתב, בדרך כלל מצורף לברכת חג המולד, שנשלח לנמענים רבים בסוף השנה שבה הכותב מתאר את אירועי השנה שחלו עליו ועל משפחתו. מכתבי ראונד רובין זכו ללעג רב, בעיקר מאת סיימון הוגארט, עיתונאי הגרדיאן ששם לקלון דוגמאות למכתבים שכאלו בטור שלו בעיתון. הוא גם כתב ספר: *ה[[אוגר]] שאהב [[ג'אקומו פוצ'יני|פוצ'יני]] שבעה חטאים מודרניים של מכתבי ראונד רובין של חג המולד*.

## קישורים חיצוניים
* Christmas round-robin letters: The revenge

## הערות שוליים

קטגוריה:מסורות חג המולד
ראונד רובין
פיירבולט אנאלטיקס

**פיירבולט אנאלטיקס בע"מ**, המוכרת במותג **Firebolt**, היא חברת תוכנה ישראלית המספקת שירותי מחסן נתונים במחשוב ענן.

## היסטוריה
החברה הוקמה באוגוסט 2018 על ידי אלדד פרקש (מנכ"ל החברה) וסער ביטנר (סמנכ"ל תפעול), שבעבר עבדו בחברת סייסנס. מטה החברה שוכן בתל אביב, ולה משרדים בערים נוספות בעולם. החברה מפתחת מחסן נתונים במחשוב ענן, המאפשר ניתוח מהיר של כמויות נתונים גדולות, תוך צריכה מעטה משאבי ענן. המוצר של החברה הושק בתחילת 2021. 

בספטמבר 2025 החליפו פרקש וביטנר מתפקידיהם בחברה, פרקש עבר לתפקיד יו"ר הדירקטוריון וביטנר - לנשיא. למנכ"ל החברה מונה המנת' ודגרבה (Hemanth Vedagarbha).

### גיוס הון
בשלב הסיד גייסה החברה 5 מיליון דולר מקרן TLV פרטנרס. בדצמבר 2022 גייסה החברה 32 מיליון דולר.

ביוני 2021 גייסה החברה 127 מיליון דולר.

בינואר 2022 גייסה החברה 100 מיליון דולר לפי שווי של 1.4 מיליארד דולר, ובכך הפכה לחד-קרן.

## קישורים חיצוניים
* 

## הערות שוליים

קטגוריה:חברות שירותי מחשוב ישראליות
קטגוריה:חברות תוכנה ישראליות
קטגוריה:תל אביב-יפו: חברות
קטגוריה:חברות חד-קרן ישראליות
קטגוריה:שירותי מחשוב ענן
קטגוריה:ישראל: חברות שהוקמו ב-2018
גבעת לזלי

[ממוזער| [מפה טופוגרפית של האי ליווינגסטון והאי סמית'.]]
**גבעת לזלי** או **גבעת לסלי** (באנגלית: **Leslie Hill**) היא גבעה בחלק המזרחי של האי ליווינגסטון באיי שטלנד הדרומיים, שבאנטארקטיקה .

גבעת לזלי ממוקמת 5.33 קילומטרים צפונית להר בוולז;

גבעת לזלי ממוקמת 1.43 קילומטרים מזרחית - צפון-מזרחית מפסגת רמת גלינר;

הגבעה ממוקמת 3.15 קילומטרים דרומית - דרום-מערבית מפסגת ראדנבו.

## היסטוריה
שמה של הגבעה ניתן לה בשנת 1958 על ידי הוועדה המייעצת לשמות אנטארקטיים של בריטניה.

הגבעה נקראת על שם דייוויד לזלי (David Leslie), שהיה רב-חובלים (Master) בבריג האמריקאית גלינר (*Gleaner*), ספינת ציד ליוויתנים, שבעונת הקיץ האנטארקטי 1820–1821 נשלחה לצוד כלבי ים באיי שטלנד הדרומיים, בעקבות גילוי קבוצת האיים.

## קישורים חיצוניים
* נתונים בסיסיים

לזלי
מדבר קדמות

במקרא, **מדבר קְדֵמוֹת** הוא מדבר הנמצא בעבר הירדן המזרחי. נקרא על שם העיר קדמות הנזכרת בספר יהושע כאחת מערי שבט ראובן ובספר דברי הימים כאחת מערי הלויים שבנחלת ראובן.

## אזכורים מקראיים למדבר ולעיר
### מדבר קדמות
בספר דברים מוזכר מדבר קדמות כמקום שממנו שולח משה לסיחון מלך האמורי בקשה לעבור בארצו כדי להיכנס דרכה לארץ כנען:

בתלמוד מוזכר בשל קדמותו: 

### העיר קדמות
בספר יהושע נזכרת העיר קדמות לצד ערים נוספות בנחלת ראובן:

בספר דברי הימים מופיעה העיר קדמות כאחת מארבעים ושמונה ערי הלויים שנתנו ישראל ללווים מנחלתם:

## מיקום גאוגרפי
על פי אזכורה של קדמות פעמיים לצד יהצה ומיפעת הנזכרות בספר ירמיהו בארץ המישור, ניתן להניח שגם קדמות הייתה בארץ המישור שבמזרח נחלת ראובן, ומדבר קדמות הוא המדבר שבצידה המזרחי של ארץ המישור.

## הערות שוליים

קטגוריה:נחלת שבט ראובן
קטגוריה:יישובי המקרא
קטגוריה:עבר הירדן המזרחי
קטגוריה:מואב
קטגוריה:אסיה: מדבריות
קטגוריה:ערי לויים
ארץ המישור

**ארץ המישור** הוא חבל ארץ מקראי שהשתייך לממלכת סיחון מלך האמורי, ולאחר מכן לנחלת שבט ראובן.

## אזכורים מקראיים
ארץ המישור נזכרת מספר פעמים במקרא כמקום מושבן של ערי סיחון מלך האמורי, ולאחר כיבושן על ידי בני ישראל, הוזכר כמקום מושבן של ערי שבט ראובן, ובפרט של עיר המקלט בצר:

בספר יהושע מוזכרת ארץ המישור כמקום מושבן של חשבון ובנותיה, מידבא, וערים נוספות:

## גאוגרפיה
ארץ המישור היא רמה שגובהה הממוצע הוא סביב 700 מטרים מעל פני הים, השוכנת ממזרח למצוק ההעתקים שעל יד ים המלח, בצידו המזרחי שנמצא כיום בשטח מדינת ירדן.

ארץ המישור היא חבל הארץ הדרומי מבין שלושת חבלי הארץ המרכיבים את עבר הירדן המזרחי: הבשן, הגלעד והמישור, וכמתואר בספר דברים:

קטגוריה:עבר הירדן המזרחי
קטגוריה:נחלת שבט ראובן
קטגוריה:ארץ ישראל: אזורים
קטגוריה:אתרי המקרא
יובל דגים

**יובל דגים** (נולד ב־13 בדצמבר 1962) הוא מנהל ישראלי המכהן כיו"ר בקיבוצים ובחברות קיבוציות. שימש כמנכ"ל בחברות אחדות, בהן אבן קיסר (2018–2023), שיכון ובינוי, קימברלי קלארק והנסון.

## ביוגרפיה
משפחות הוריו הגיעו לארץ ישראל בעלייה השלישית והתיישבו בתל אביב, בה נולדו הוריו. יובל דגים נולד באשקלון, לאחר שהוריו עברו לשם לאחר נישואיהם. בשנת 1968 עבר עם משפחתו לרמת השרון. אביו היה סמנכ"ל בחברת מהדרין-פריאור ואמו הייתה מורה.

דגים התגייס לחיל השריון ושירת בשנים 1981–1985. בשנת 1982, במהלך מלחמת לבנון הראשונה, היה בקורס מפקדי טנקים. בשנים 1984–1985 היה מפקד פלוגה בגדוד 82 בחטיבה 7, והשתחרר משירות סדיר בדרגת סרן. תוך כדי שירות המילואים עלה לדרגת סא"ל ופיקד על גדוד שריון, ולאחר מכן היה סמח"ט בחטיבת קרייתי.

בשנים 1987–1991 למד הנדסת מכונות בטכניון וקיבל תואר ראשון. בשנת 1997 למד בבית הספר לעסקים של לונדון. בין השנים 1999–2000 למד לתואר מוסמך EMBA במנהל עסקים במסלול מנהלים בתעשייה, באוניברסיטת בר-אילן.

דגים החל את הקרירה העסקית שלו בפיוניר קונקריט (ישראל), שם היה מנהל מפעל ולאחר מכן מנהל אזורי, בשנים 1991–1997. בין השנים 1997–1999 שהה עם משפחתו בצ'כיה וניהל את חטיבת הבטון של פיוניר קונקריט  בפראג.

בשנת 2000 כיהן כמנכ"ל מחצבות כנרת.

בין השנים 2002–2008 היה מנהל מרחב וסמנכ"ל של חברת "הנסון ישראל".

בשנים 2008–2011 יצא עם משפחתו ללונדון, ומונה למנכ"ל חברת הנסון מוצרי מחצבה, שהיא חלק מקונצרן הנסון בריטניה .

לאחר חזרתו לישראל, בשנים 2011–2016 היה מנכ"ל חוגלה-קימברלי, נציגת קימברלי קלארק בישראל. ב-2014 מונה במקביל למנהל פעילות התאגיד בטורקיה.

בשנים 2016–2017 שהה עם משפחתו בסידני, אוסטרליה, וכיהן כמנכ"ל קימברלי קלארק (אוסטרליה וניו זילנד).

בשנת 2018 מונה למנכ"ל חברת שיכון ובינוי, אך כעבור כחצי שנה, עם העברת השליטה בחברה, התפטר, ובאוגוסט 2018 מונה למנכ"ל חברת אבן קיסר במקום רענן זילברמן, שפרש מהחברה במרץ 2018 כיהן בתפקיד עד 2023.

דגים כיהן כיו"ר הדירקטוריון של חברת Lioli Ceramica Pvt, מ-2020. בשנים 2019–2022 כיהן כדירקטור חיצוני בחברת נשר מפעלי מלט ישראליים וכדירקטור בחברת "משאב".

דגים מתגורר בזכרון יעקב. הוא נשוי לרחלי, ציירת ומטפלת באמנות, להם שלושה בנים.

## קישורים חיצוניים

* אודות יובל דגים, באתר בלומברג
* 

## הערות שוליים

קטגוריה:בוגרי תיכון רוטברג (רמת השרון)
קטגוריה:בוגרי הטכניון - מכון טכנולוגי לישראל: הנדסת מכונות
קטגוריה:בוגרי אוניברסיטת בר-אילן
קטגוריה:מנכ"לים ישראלים
קטגוריה:חיילי חטיבה 7
קטגוריה:אשקלון: אישים
קטגוריה:ישראלים שנולדו ב-1962
פינלנד באירוויזיון 2022

**[[פינלנד באירוויזיון|פינלנד]] השתתפה ב[[אירוויזיון 2022]]**, שהתקיים בטורינו שבאיטליה, עם השיר "Jezebel" של דה ראסמוס. זו הייתה השתתפותה ה-55 של פינלנד בתחרות הזמר של האירוויזיון. הנציג והשיר של המדינה לאירוויזיון נבחר באמצעות קדם לאומי בשם "Uuden Musiikin Kilpailu 2022", שהופק על ידי רשות השידור הפינית Yle.

## רקע

קדם לאירוויזיון 2022, פינלנד השתתפה בתחרות חמישים וארבע פעמים מאז הצטרפותה בשנת 1961. המיקום הגבוה ביותר אליו הגיעה נרשם בשנת 2006, כש-"Hard Rock Hallelujah" בביצוע לורדי הגיע למקום הראשון. מאז שנת 2004, כשאיגוד השידור האירופי הקים את שלב חצי הגמר, הצליחה פינלנד להעפיל לגמר תשע פעמים.

באירוויזיון 2021 שלחה פינלנד את להקת בליינד צ'אנל עם השיר "Dark Side". הם הגיעו למקום השישי עם 301 נקודות.

## לפני האירוויזיון
### רשימת המשתתפים
נפתחה תקופת הגשה על ידי *Yle* שנמשכה בין ה-1 בספטמבר 2021 ל-6 בספטמבר 2021. לפחות אחד מהכותבים והזמרים היו צריכים להחזיק באזרחות פינית או להתגורר בפינלנד לצמיתות כדי שהשיר יזכה להתחרות. פאנל של שמונה מומחים שמינה Yle בחר שבעה מועמדים לתחרות מתוך 312 ההצעות שקיבלו. השירים המתחרים הוצגו ב-13 בינואר 2022, בעוד שסרטוני השירים שלהם יצאו לאור בין ה-13 ל-21 בינואר 2022.

### הגמר

הגמר ישודר ב-26 בפברואר 2022.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי פינלנד תופיע בחלק הראשון של חצי הגמר השני.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. פינלנד הופיעה ראשונה, לפני ישראל. ב-12 במאי 2022 ביצעה דה ראסמוס את "Jezebel" על בימת חצי הגמר השני של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. פינלנד הופיעה רביעית, לפני שווייץ ואחרי פורטוגל. ב-14 במאי הופיעה הלהקה בגמר התחרות. עם תום הקראת התוצאות היא דורגה במקום ה-21 עם 38 נקודות.

## קישורים חיצוניים

## הערות שוליים

קטגוריה:פינלנד באירוויזיון
קטגוריה:מדינות באירוויזיון 2022
I Saved the World Today

**I Saved the World Today** הוא שיר שהוקלט על ידי להקת הפופ הבריטית "יורית'מיקס" כחלק מאלבום האולפן השמיני של הלהקה "Peace". השיר נכתב והופק במשותף על ידי שני חברי הלהקה: אנני לנוקס ודייב סטיוארט.

השיר יצא לאור כסינגל הראשון מתוך האלבום והחזיר את הלהקה למצעד הפזמונים הבריטי לראשונה לאחר כמעט עשור. בשיאו הגיע השיר למקום ה-11 במצעד. הצלחה נרשמה גם בפינלנד, יוון, הונגריה, איטליה ופולין, מדינות בהן הגיע השיר לעשרת הגדולים במצעדים. בארצות הברית השיר לא יצא כסינגל.

## מיקומי שיא

## קישורים חיצוניים

קטגוריה:שירי יורית'מיקס
קלאוסן

**קלאוסן** הוא מותג אמריקאי של מלפפונים כבושים מוודסטוק, אילינוי, עיר שינה ליד שיקגו. בניגוד למותגים רבים אחרים, החמוצים של קלאוסן אינם מבושלים, ומאוחסנים בדרך כלל בקירור בחנויות מכולת.

## היסטוריה
חברת CF קלאוסן ובניו נוסדה במאי 1870 על ידי קלאוס קלאוסן האב בשיקגו. קלאוסן גידל ירקות בשטח שהיום נמצא בששיקגו, בשדרות 51 ו-South Western Blvd. בעקבות עודף מיבול של מלפפונים, הוחלט ליצר חמוצים. חמוצי קלאוסן גודלו באותה חלקה עד 1976, כשהמפעל עבר לוודסטוק, אילינוי.

קלאוס קלאוסן האב הוריש את העסק לבנו קלאוס ס. קלאוסן הבן, ששימש כנשיא החברה עד שמת בעקבות תאונת דרכים ב-20 בדצמבר 1932.

במשך כמה שנים, וויליאם סי. קלאוסן (נולד 1890) כיהן כנשיא החברה.

החברה נמכרה לאוסקר מאייר ב-1970 ועברה לוודסטוק ב-1976. ב-1981 נקנתה על ידי ג'נרל פודס, שהתמזגה עם קראפט Inc. ב-1990 הפכה לקראפט ג'נראל פודס וב-1995 הפכה לקראפט פודס. ב-2015, קראפט פודס והיינץ התמזגו וקראפט פודס נקראה קראפט היינץ.

ב-2002 ביקשה קבוצת ההשקעות שהחזיקה ב-Vlasic לרכוש גם את המותג. ועדת הסחר הפדרלית חסמה את המיזוג המוצע בטענה שיהיו לו השפעות אנטי-תחרותיות חמורות, שיובילו למונופול בשוק החמוצים המצוננים.

חמוצי החברה פורסמו כבעלי פריכות עדיפה על מותגים אחרים. בפרסומת בטלוויזיה ב-1992, הוצג כי החמוצים של קלאוסן מתפצחים בלחץ, בניגוד למתחרים. Vlasic הגישו תלונה לבית דין של ענף הפרסום, בטענה שהפרסומת לא הוגנת ומטעה. בסופו של דבר, טענות קלאוסן התקבלו בבית הדין.

## מוצרים
### מלפפון חמוץ
חמוצי קלאוסן נמכרים בכמה וריאציות:
* Kosher Dills (שלמים, חצאים, חניתות, מיני דילז ופרוסות סנדוויץ')
* שום בסגנון דלי (פרוסות כריך ושלם)
* ניו יורק דלי חצי חמוץ (שלם)
* פרוסות בורגר
* חריף ומתובל (חניתות וצ'יפס)

### מוצרים אחרים
קלאוסן מייצרת כרוב כבוש ורליש שזכה באתגר טייסטרס צ'ויס של הסן פרנסיסקו כרוניקל 18 ביוני 2008.

## קישורים חיצוניים
* 
## הערות שוליים

קטגוריה:חמוצים
קטגוריה:חברות אמריקאיות
קטגוריה:מותגי מזון
ג'ינגיס חאן (סרט, 1965)

**ג'ינגיס חאן** (**Genghis Khan**) הוא סרט הרפתקאות ביוגרפי משנת 1965 בבימויו של הנרי לוין, עם עומר שריף, סטפן בויד, רוברט מורלי ופרנסואז דורליאק בתפקידים הראשיים.

התסריט מבוסס על הספר ג'ינגיס חאן של ברקלי מאתר משנת 1965 והוא תיאור היסטורי לא מדויק על עלילותיו ומלחמותיו של ג'ינגיס חאן ובעיקר מלחמתו עם יריבו המושבע ג'אמוקה  עד לניצחונו באחוד שבטי המונגולים תחת שלטונו.

## תקציר העלילה
טמוג'ין הנער רוכב עם אביו יסוגיי בראש שבטם. הם מותקפים על ידי שבט מרקיט שבראשו ג'אמוקה (סטפן בויד). יסוגיי נרצח וטמוג'ין ניצל לאחר שהחכם ג'ין (מייקל הורדרן) מזהיר את ג'אמוקה כי אם ירצח אותו סופו יהיה רע. טמוג'ין מובל שבוי ומושם על צוארו עול בצורת גלגל עץ וכל ילדי השבט מתעללים בו.

טמוג'ין גדל לעלם צעיר (עומר שריף) הוא נפגש עם בורטה היפה (פראנסואז דורליאק) ובמאבק עם ג'אמוקה הוא מצליח לברוח ונפגש עם ג'ין וסנגל (וודי סטרוד) ובתוכניתם לארגן ביחד את כל שבטי המונגולים.

הם מתחילים במלחמה ומגדילים את צבאם. טמוג'ין מצליח להתקיף שיירה של שבט מרקיט ולשבות את בורטה. ג'אמוקה מצליח לחדור למחנה של טמוג'י'ן, לשבות את בורטה ולאנוס אותה. טמוג'ין מארגן התקפת נגד ומשחרר את בורטה. הוא בורח עם צבאו לסין ובדרך נפגש עם קאם לינג (ג'יימס מייסון) שגריר סין להודו שמרכבתו נשברה. הוא עוזר לו בתיקון המרכבה ובעד זה הוא מתקבל בחצר קיסר סין (רוברט מורלי). בורטה יולדת לו בן ממשיך שהוא כנראה ילדו של ג'אמוקה.

ג'אמוקה כורת ברית עם המנצ'ורים והם פולשים לסין. טמוג'ין מארגן את אנשיו והם הודפים את הפולשים. אז מכנה אותו הקיסר "ג'ינגיס חאן" (במונגולית: גדול הכובשים; השליט העולמי). ג'אמוקה נשבה ומוצג בכלוב כשעל צווארו "עול".

טמוג'ין מבקש להגשים את חזונו לאיחוד כל שבטי המונגולים. הקיסר חושש מפניו ולא נותן לו לעזוב את סין. בינתיים מצליח ג'אמוקה לברוח מכלאו וטמוג'ין מצליח לפרוץ את חומת פקינג ולחזור עם לוחמיו למולדתו.

ג'אמוקה כורת ברית עם השאה (אלי וולך) ושניהם מכריזים מלחמה על טמוג'ן. מתחולל קרב גדול, השאה רוצה לסגת וג'אמוקה הורג אותו. לבסוף מנצח טמוג'ין וכעת מתחיל דו-קרב בין טמוג'ין וג'אמוקה כשכל הלוחמים מתבוננים. בסוף הקרב נכנע ג'אמוקה וטמוג'ין נועץ בו את חרבו. גם טמוג'ין נפצע קשה ולפני מותו הוא מעביר את השלטון לבנו הקטן המוצג לפני כל הלוחמים.

## צוות השחקנים

## קישורים חיצוניים

*קדימון לג'ינגיס חאן 1965, באתר יוטיוב
*פרנסואז דורליאק בג'ינגיס חאן 1965, באתר יוטיוב
*ג'ינגיס חאן 1965, באתר TCM
קטגוריה:ערכים שבהם תבנית בריטניקה אינה מתאימה
קטגוריה:סרטי 1965
קטגוריה:סרטים אמריקאיים
קטגוריה:סרטים באנגלית
קטגוריה:סרטי קולומביה
קטגוריה:סרטי הרפתקאות
קטגוריה:סרטים ביוגרפיים אמריקאיים
קטגוריה:סרטים בריטיים
קטגוריה:סרטי מלחמה
קטגוריה:סרטי פוקס המאה ה-20
פרנסואה דגלט

**פרנסואה דגלט** (; 4 בדצמבר 1932 – 22 בינואר 2014) היה זמר צרפתי שייצג את מונקו באירוויזיון 1960 ובאירוויזיון 1962.

## ביוגרפיה
בתחילת שנות ה-50 של המאה ה-20 פרש דגלט מבית הספר בו למד, כדי להתמקצע בשירת הקברט בפריז. בשנת 1956 זכה בפרס הגרנד פרי דו דיסק של האקדמיה על שם שארל קרוס. הוא שירת במשך תקופה באלג'יריה, אחת מהקולוניות הצרפתיות מעבר לים. עם חזרתו הכריזה רשות השידור המונגאסקית כי הוא נבחר לייצג את מונקו באירוויזיון 1960, עם השיר "Ce soir-là" ("הלילה ההוא"). דגלט סיים את התחרות, שהתקיימה בלונדון שב, במקום השלישי עם 15 נקודות.

בשנת 1962 שב פעם נוספת לתחרות האירוויזיון תחת דגל מונקו. הוא ביצע את השיר "Dis rien" ("לא אומר כלום") והגיע למקום השני עם 13 נקודות. דגלט נמנה בין חמשת האמנים (קליף ריצ'רד, קטיה אבשטיין, קיארה סירקוזה וז'ליקו יוקסימוביץ') שהגיעו למקום השני והשלישי, אך לא זכו באירוויזיון.

לאחר האירוויזיון הוציא לאור מספר סינגלים, דוגמת "Le Ciel, le soleil et la mer", "Le printemps", "Minuit, le vent, la nuit" ו-"La libération", שזכו להצלחה מסחרית בצרפת. הוא המשיך לבצע את שיריו באולמות שונים ברחבי אירופה עד יום מותו. דגלט נפטר בגיל 81 ב-22 בינואר 2014.

## קישורים חיצוניים

## הערות שוליים

קטגוריה:זמרים צרפתים
קטגוריה:נציגי מונקו באירוויזיון
קטגוריה:משתתפי אירוויזיון 1960
קטגוריה:משתתפי אירוויזיון 1962
קטגוריה:צרפתים שנולדו ב-1932
קטגוריה:צרפתים שנפטרו ב-2014
יחסי כורדיסטן העיראקית – סוריה

**יחסי כורדיסטן העיראקית–סוריה** הם היחסים הדו-צדדים הרשמיים שבין כורדיסטן העיראקית לבין הרפובליקה הערבית הסורית. כורדיסטן העיראקית וסוריה גובלות אחת בשנייה, אף על פי שמאז מלחמת האזרחים בסוריה כורדיסטן העיראקית גובלת ברוז'אבה, כורדיסטן הסורית. בין שתי האומות יש שני מעברי גבול. נכון לפברואר 2021, כ-208,574 פליטים סורים חיו בכורדיסטן העיראקית.

## היסטוריה
בשל היחסים המעורערים בין חאפז אל-אסד לסדאם חוסיין, אסד תמך במורדים הכורדים כאשר לחמו נגד הכוחות העיראקים. ב-1975, האיחוד הפטריוטי של כורדיסטן הוקם על ידי ג'לאל טאלבאני בדמשק, בירת סוריה. הממשלה הסורית פתחה קשרים רשמיים עם המפלגה הדמוקרטית הכורדית בשנת 1979, כאשר אידריס בארזאני, פוליטיקאי כורדי, ביקר בדמשק. הממשל הסורי ניסה לאחד בין שתי המפלגות הכורדיות שנלחמו במשטר העיראקי.

כאשר מלחמת האזרחים בסוריה הגיעה לשטחים הכורדים בצפון סוריה, נשיא כורדיסטן העיראקית, מסעוד בארזאני, הסית את הפליטים הסורים בארביל כנגד בשאר אל-אסד. חלק מן הכורדים הסורים, בשל מלחמת האזרחים, הקימו את הפשמרגה רוז'אבה, שנתמכת על ידי כורדיסטן העיראקית. שר החוץ הכורדי פלאח מוסטפא בכיר הכריז ש"העם הכורדי רוצה לראות ממשלה דמוקרטית ונציגותית בדמשק, ועל האופוזיציה הסורית להתחשב בכל תושבי סוריה".

בתגובה למשאל העם על עצמאות כורדיסטן העיראקית שהתקיים בשנת 2017, הממשל הסורי הודיע שאינו תומך במשאל. באותה השנה, שר התיירות הסורי, בישר יאז'י, ביקר בארביל כדי לחזק את קשרי התיירות בין שתי המדינות.

## ראו גם
* יחסי סוריה–עיראק
* מלחמת האזרחים בסוריה

## הערות שוליים

קטגוריה:ערכים ללא קטגוריות פיזיות - יחסי חוץ
ג'סטין ביבר: Believe

**ג'סטין ביבר: Believe** הוא סרט הופעה תיעודי אמריקאי משנת 2013, בבימויו של ג'ון מ. צ'ו ובהפקת MTV. הסרט מתעד את הזמר הקנדי ג'סטין ביבר בהכנותיו לקראת סיבוב הופעות השני שלו, "Believe Tour".

הסרט הוא המשך לסרט התיעודי הקודם על ג'סטין "ג'סטין ביבר: הסרט", וצבר הכנסות של 32.2 מיליון דולר ברחבי העולם.

## רקע

ב-3 באוקטובר הודיע ביבר על כוונתו לפרסם שיר חדש פעם בשבוע בימי שני במשך 10 שבועות, כהקדמה לסרט השני שלו.

הסרט מתעד את ביבר וצוות ההפקה שלו כשהם בסיבוב ההופעות השני שלו. הסיבוב נועד לעזור בקידום אלבום האולפן השלישי שלו, ''Believe'', אשר יצא לאור ב-19 ביוני 2012. הסיבוב החל ב-29 בספטמבר 2012 בגלנדייל, והסתיים ב-8 בדצמבר 2013 בפרת'.

בסרט הוצגה היכרות של ביבר עם אוולינה, ילדה שחולה בסרטן וחולמת להתחתן עם ביבר. באחת מההופעות ביבר העלה את אוולינה לבמה והקדיש לה את השיר "One Less Lonely Girl". לאחר תקופה, ביבר קיבל בפתאומיות ידיעה שאוולינה נפטרה, ומיד צייץ על כך בחשבון הטוויטר שלו, וסחף אחריו אלפי תגובות תמיכה ממעריצים ותומכים בעולם.

## הפקה
הקרנת הבכורה של הסרט אירעה ב-18 בדצמבר 2013 דרך Open Road Films בלוס אנג'לס קליפורניה, ולאחר מכן שודרה בכל רחבי ארצות הברית וקנדה. הסרט יצא רשמית לבתי הקולנוע ב-25 בדצמבר 2013. הסרט ספג ביקורות שליליות רבות, והכניס 32.2 מיליון דולר ברחבי העולם.

## משתתפים

## ראו גם
* "ג'סטין ביבר: העולם שלנו"
* "ג'סטין ביבר: עונות"
* וידאוגרפיה של ג'סטין ביבר

## קישורים חיצוניים
* 

* 
* 

## הערות שוליים

קטגוריה:סרטי המשך אמריקאיים
קטגוריה:סרטים תיעודיים על זמרים
קטגוריה:סרטי הופעה
קטגוריה:סרטים באנגלית
קטגוריה:סרטי 2013
קטגוריה:ג'סטין ביבר
קטגוריה:סרטי ג'ון מ. צ'ו
קטגוריה:סרטים תיעודיים אמריקאיים
תהילים ל"ג

**תהילים ל"ג** הוא המזמור ה-33 בספר תהילים ולא ידוע מי חיברו. קריאת הפרק הומלצה בספרי הסגולות כמועילה למי שמתו ילדיה.

## תוכן המזמור

מזמור ל"ג מורכב מעשרים ושניים פסוקים ומחולק לארבעה חלקים:

### א'-ג'

המשורר פותח את המזמור באמירה לחסידי אלוהים להודות לו ולרנן בו: "רַנְּנוּ צַדִּיקִים בַּה' לַיְשָׁרִים נָאוָה תְהִלָּה" (א'), "הוֹדוּ לַה' בְּכִנּוֹר בְּנֵבֶל עָשׂוֹר זַמְּרוּ לוֹ" (ב').

### ד'-י"א

בחלקו השני של המזמור מתאר המשורר בהרחבה את מידותיו של אלוהים. בפתיחה מעיד המשורר כי דברי אלוהים ישרים ומעשיו נאמנים: "כִּי יָשָׁר דְּבַר ה' וְכָל מַעֲשֵׂהוּ בֶּאֱמוּנָה" (ד').

אחרי כן המשורר מתאר את האלוהים כבורא העולם: "בִּדְבַר ה' שָׁמַיִם נַעֲשׂוּ וּבְרוּחַ פִּיו כָּל צְבָאָם" (ו'), ומשום כך האנשים שבעולם יראים מפניו: "יִירְאוּ מֵה' כָּל הָאָרֶץ מִמֶּנּוּ יָגוּרוּ כָּל יֹשְׁבֵי תֵבֵל" (ח'), כי כאמור העולם מתנהל לפי רצונותיו של אלוהים: "עֲצַת ה' לְעוֹלָם תַּעֲמֹד מַחְשְׁבוֹת לִבּוֹ לְדֹר וָדֹר" (י"א).

### י"ב-י"ט

בחלק זה מתאר המשורר את היחסים בין אלוהים ובני האדם. בפתיחה מחזק המשורר את עם ישראל על כך שאלוהים בחר בישראל כעמו: "אַשְׁרֵי הַגּוֹי אֲשֶׁר ה' אֱלֹהָיו הָעָם בָּחַר לְנַחֲלָה לוֹ" (י"ב), ואחרי כן תיאור השגחת אלוהים על כל בני האדם: "מִשָּׁמַיִם הִבִּיט ה' רָאָה אֶת כָּל בְּנֵי הָאָדָם" (י"ג). המשורר מוסיף כי גם מלך עם חיילים רבים לא יצליח לנצח במלחמה- "אֵין הַמֶּלֶךְ נוֹשָׁע בְּרָב חָיִל גִּבּוֹר לֹא יִנָּצֵל בְּרָב כֹּחַ" (ט"ז) אלא אם כך יחליט האלוהים: "הִנֵּה עֵין ה' אֶל יְרֵאָיו לַמְיַחֲלִים לְחַסְדּוֹ" (י"ח).

### כ'-כ"ב

חלקו החותם של המזמור פותח בבקשתו של המשורר להתקרב עוד לאלוהים: "נַפְשֵׁנוּ חִכְּתָה לַה' עֶזְרֵנוּ וּמָגִנֵּנוּ הוּא" (כ'), ולאחריה הצהרת ביטחון של המשורר ושל חסידי אלוהים: "כִּי בוֹ יִשְׂמַח לִבֵּנוּ כִּי בְשֵׁם קׇדְשׁוֹ בָטָחְנוּ" (כ"א). המשורר חותם את המזמור בבקשה וייחול לחסד מהאלוהים: "יְהִי חַסְדְּךָ ה' עָלֵינוּ כַּאֲשֶׁר יִחַלְנוּ לָךְ" (כ"ב).

## בתפילה היהודית

בלקט הפסוקים "יהי כבוד" קובצו בין השאר פסוקים ט', י' וי"א מתהילים פרק ל"ג.

"יהי כבוד" הוא הלקט השישי ב"פסוקי דזמרא", שנאמרים בכל בוקר בתפילת שחרית.

כמו כן המזמור מופיע בשלמותו ב"פסוקי דזמרא" של שבת וימים טובים.

## בתרבות
* המזמור כפיוט שהולחן על ידי יהדות תימן, בביצועו של אהרן עמרם
* המזמור כפיוט עממי ארצישראלי, בביצועו של פרץ אליהו
* המזמור כניגון שהולחן על ידי יהדות אשכנז, בביצועו של אורי קרויזר
* המזמור כפיוט שהולחן על ידי יהדות עדות המזרח, ירושלמי, בביצועו של עזרא ברנע
* על פי פסוק ג'- היטיבו נגן בתרועה, בביצוע של מקהלת קול ציון לגולה
* חלק ממילות הפרק מופיעות בשיר **משמיים** מתוך האלבום יביע אומר של הדג נחש.

### במוזיקה החסידית
* **נפשנו חכתה** - לחן של שמשי ניימן באלבום **נחמה**.
* **נפשנו חכתה** - יונתן רזאל באלבום **פותח לב**.
* **רננו צדיקים** - יוסף קרדונר באלבום **מנורת הזהב**.
* פסוקים כ' וכ"א משולבים בשיר **הושיעה** של זאנוויל ויינברגר ומקהלת מלכות בלחן יעקב לייבוביץ' מחסידות סערט ויז'ניץ.

## קישורים חיצוניים

* שיעור מפי חגי בן ארצי באתר יוטיוב

## הערות שוליים

ל"ג
קטגוריה:פסוקי דזמרא של שבת
קטגוריה:תהילים
לקוטי תורה (אריז"ל)

**לקוטי תורה** של האריז"ל הוא ספר מכתבי האר"י העוסק בקבלה ונכתב על ידי תלמידו רבי חיים ויטאל. בספר דרושים על סדר התורה, נביאים וכתובים.

## על הספר
הספר מתחלק לשני חלקים בחלקו הראשון "לקוטי תורה נביאים וכתובים" ובחלקו השני מודפס הספר "טעמי המצוות" מהרב חיים ויטאל.

כשאר כתביו של האר"י גם את ספר זה כתב הרב חיים ויטאל ממה ששמע מהאר"י, שקיבל פה אל פה מפי אליהו הנביא. הספר הוא **נוף שני** מספר **נוף עץ חיים**.

## מהדורות
* מהדורת דפוס שנדפסה בזולקווא בשנת ה'תקל"ה.
* מהדורת דפוס שנדפסה באמסטרדם בשנת ה'תקס"ב.
* מהדורת דפוס שנדפסה בשנת ה'תר"מ בוילנה בדפוס ר' יהודה לייב ליפמאן.

## קישורים חיצוניים
* הספר ליקוטי תורה להאר"י ז"ל, באתר HebrewBooks.
* [ספר לקוטי תורה להאריז"ל](https://he.wikisource.org/wiki/ספר_ליקוטי_תורה_(האר%22י)) באתר ויקיטקסט.

## הערות שוליים

קטגוריה:כתבי האר"י
קטגוריה:ספרי קבלה
קטגוריה:ארון הספרים היהודי
סיימון אוונס

**סיימון רי'צרד אוונס** (באנגלית: **Simon Richard Evans**; נולד בדצמבר 1983) הוא במאי, יוצר ושחקן תיאטרון וטלוויזיה אנגלי.

## ביוגרפיה
אוונס גדל באוקספורד, והוריו ניהלו מרפאת שיניים בקידלינגטון הסמוכה. הוא למד חינוך, אנגלית, דרמה ואמנויות בהומרטון קולג' המשתייך לאוניברסיטת קיימברידג'.

## קריירה
כבמאי תיאטרון, יצירותיו המרכזיות היו ביצועי המחזות "עלייתו הנמנעת של ארתורו אוי" (בכיכובו של לני הנרי), "חלום ליל קיץ" (פרדי פוקס), "The Dazzle" (אנדרו סקוט), "Bug" (ג'יימס נורטון), "Killer Joe" (אורלנדו בלום), "A Day in the Death of Joe Egg" (טובי סטיבנס וקלייר סקינר) ועוד.

בשנת 2012 השתתף בתפקיד קטן בסרט "ג'ון קרטר".

במהלך התפרצות מגפת הקורונה בממלכה המאוחדת, יצר, ביים ושיחק בסדרת הטלוויזיה "מבוימים" של רשת הטלוויזיה הבריטית BBC, לצד מייקל שין ודייוויד טננט. הסדרה התבלטה בכך שהשתמשה בטכנולוגיית שיחת וידאו וצולמה במהלך הסגרים שנגזרו בשל מגפת הקורונה.

אוונס הוא המנהל המייסד של חברת התיאטרון "Myriad Entertainment", לצד ג'ורג'יה קלארק-דיי ודייוויד פריאס רובלס.

## קישורים חיצוניים

## הערות שוליים

קטגוריה:במאי טלוויזיה בריטים
קטגוריה:במאי תיאטרון בריטים
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1983
פריפרוס

**פריפרוס** (שם מדעי: *Periparus*) הוא סוג של ציפורי שיר ממשפחת הירגזיים בו שלושה מינים החיים ביערות אירואסיה. מקור השם המדעי ביוונית עתיקה, בה משמעות המילה פרי היא ליד, ובפרוס (*Parus*), השם הלטיני של הירגזי. שני המינים האסייתיים דומים מאוד זה לזה ונחשבו בעבר למין אחד. הירגזי השחור נבדל מהם בכך שציצתו קטנה מאוד עד לא קיימת, והוא חסר את תת־השת הכתום והגחון האפור.

## טקסונומיה ופילוגנטיקה
הסוג פריפרוס תואר ב-1884 בידי החוקר הבלגי אדמון דה סליס לונשאן אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג פריפרוס, כפי שביצעו גופים אחדים, שבהם IUCN, ITIS, ואיגוד האורניתולוגים הבין-לאומי (IOU, לשעבר IOC). שניים ממיניו, הירגזי שחור-הציצה וירגזי האשוחית נחשבו בעבר למין אחד, ותת־המין של הירגזי השחור (*Periparus ater melanolophus*) נחשב למין עצמאי. שלושה מינים נוספים סווגו בעבר לסוג זה, אך הועברו לסוג פרדליפרוס (*Pardaliparus*).

העץ הפילוגנטי של משפחת הירגזיים על פי יוהנסון ואחרים (2013):

העץ הפילוגנטי של הסוג פריפרוס על פי יוהנסון ואחרים (2013):

## קישורים חיצוניים

## הערות שוליים

*
קטגוריה:טקסונים שתוארו בידי אדמון דה סליס לונשאן
קטגוריה:בעלי חיים שתוארו ב-1884
למור פטר עכברי

**למור פטר עכברי** (שם מדעי:   *Microcebus myoxinus*) הוא מין של פרימט מהסוג למור עכברי החי באי מדגסקר. למור זה נקרא על שם החוקר הגרמני ויליאם פיטרס.

## מאפיינים
למור זה הוא אחד מהפרימטים הקטנים ביותר. אורכו של למור זה ללא הזנב 12 עד 13 סנטימטרים ומשקלו 30 עד 55 גרמים. למור זה בעל פרווה בצבע חום-אדמדם. למור זה חי ביערות נשירים יבשים, יערות מנגרובים, שפלות, אזורים הרריים וסוואנות מיוערות במערב מדגסקר. למור זה פעיל בלילה וניזון בעיקר מפירות, פרחים וחרקים קטנים. לאחר היריון שאורכו 50 עד 62 ימים נולדים 1 עד 2 צאצאים. בעבר המין למור ברטה עכברי (*Microcebus berthae*) היה תת-מין של למור זה אך בשנת 2000 הוא הופרד למין עצמאי. למור זה חי 6 עד 8 שנים בטבע. הטורפים של למור זה הם טורפי מדגסקר כמו הפוסה ומיני ינשופיים. למור זה נמצא על פי הרשימה האדומה של IUCN במצב השימור פגיע עקב בירוא יערות נרחב באי מדגסקר וציד.

## קישורים חיצוניים

## הערות שוליים

קטגוריה:בעלי חיים שתוארו ב-1852
קטגוריה:טקסונים שתוארו בידי וילהלם פטרס
קטגוריה:למורים צמריים
ז'ני וארנאי

**ז'ני וארנאי** (במקור **אֶאּוגֶנִיָה וייס**, בהונגרית: **Várnai Zseni**; נג'וואז'ון, 25 במאי 1890 – בודפשט, 16 באוקטובר 1981) הייתה משוררת וסופרת עטורת פרס אטילה יוז'ף (1956) יהודייה-הונגרייה, אשתו של הסופר אנדור פטרדי (1881–1958), היא אמם של הסופרת מריה פטרדי (1919–1970) ושל הצייר גאבור פטרדי (1915–2001).

## ביוגרפיה
אאוגניה וייס נולדה במשפחה יהודית בכפר קטן על גדות אגם בלטון במחוז וספרם שבמרכז הונגריה (שגם טדי קולק נולד שם כ-20 שנה מאוחר יותר), כבתם של החייט ז'יגמונד וייס ושל יאנקה וייס. היא סיימה את לימודיה בבית הספר לדרמה של "איגוד השחקנים הלאומי" ב-1908, אך מעולם לא עלתה לבמה. היא החלה את דרכה כעובדת מדינה, והצטרפה לתנועת הפועלים ב-1909 באמצעות בעלה. שירה הראשון והידוע ביותר*,* "לבני החייל!", פורסם ביומון נפסבה ב-1911, עותקים שלו הוחרמו על ידי המשטרה והוגש נגדה כתב אישום. השיר הודפס מחדש בצורת עלון בסוף אוקטובר 1918 על ידי תועמלני השמאל שהתכוננו למהפכת החרציות. השיר הודפס בבית הדפוס של העיתון "האור" (Világosság) והפיצו אותו ברחובות בודפשט*.* בין שתי מלחמות העולם פרסמה את שיריה כתב העת זידו יבה. עם פרסום החוקים היהודיים ובמיוחד החוק היהודי השני והחוק היהודי השלישי לא יכלה להתפרנס, אלא באומיקה - ההתאחדות הלאומית היהודית-הונגרית לחינוך בפני קהל יהודי. מ-1943 עד 1944, הייתה מנהיגת קבוצה אנטי-פשיסטית ושרדה את השואה. במשך זמן קצר לאחר מלחמת העולם השנייה, עבדה במשרדי המערכת של "העם של קושוט" (Kossuth Népe) וב"זמנים חדשים" (Új Idők).

בנוסף למסר הפוליטי הופיעו בשירתה גם נושאים ליריים, כמו תחושת האימהות. הנושאים העיקריים של שיריה המאוחרים הם הזדקנות, כאב המוות, אמון בחיבה וחדוות העבודה.

## יצירותיה

בשפת המקור:



בתרגום (בהתאמה):

## פרסים
* פרס אטילה יוז'ף (1956)
* מסדר הדגל האדום של העבודה (1960)
* מסדר הצטיינות דרגת זהב(1968)
* מסדר ההצטיינות למולדת הסוציאליסטית
* מדליית הנצחה לשחרור
* מדליית הנצחה של הרפובליקה הסובייטית ההונגרית
* מדליית הנצחה לפרטיזנים
* פרס SZOT (1969)

## ראו גם
* תולדות הספרות ההונגרית 1945–1975 (שירה)
* תולדות הספרות ההונגרית 1945–1975 (פרוזה)
* סופרים הונגרים בני זמננו
* Magyar életrajzi lexikon IV: 1978–1991 (AZ). (לקסיקון ביוגרפי הונגרי. עורכת ראשית אגנש קניירש)
* פרופיל המחבר של Moly
* László Szentesi Zöldi: The Red Amazons, demokrata.hu, 17 בפברואר 2019

## לקריאה נוספת
* אוטו מיור : לזכר ז'ני וארנאי ( מראה חדשה, 1981/3 )
* Vedres Vera : In memoriam Genius of Varna ( חיים וספרות, 1981/43)
* לקסיקון יהודי הונגרי. 1929. עורך פטר אויווארי. ז'ני וארנאי

## קישורים חיצוניים

* 

## הערות שוליים

קטגוריה:סופרים אסורים (הונגריה, 1944)
קטגוריה:משוררות יהודיות הונגריות
קטגוריה:משתתפי פעילות האומנות אומיקה
קטגוריה:סופרות יהודיות הונגריות
קטגוריה:ניצולות השואה: הונגריה
קטגוריה:ילידות 1890
קטגוריה:הונגרים שנולדו ב-1890
קטגוריה:נפטרות ב-1981
קטגוריה:הונגרים שנפטרו ב-1981
יונתן פלד

**יונתן פלד** הוא דיפלומט ישראלי המכהן כשגריר ישראל באיטליה.

## ביוגרפיה
פלד נולד בירושלים וגדל בקיבוץ נאות מרדכי. למד מדעי המדינה וכלכלה באוניברסיטת תל אביב. לפלד אח אחד ושלושה ילדים.

פלד מילא מספר רב של תפקידים במשרד החוץ. היה דובר משרד החוץ ודובר שגרירות ישראל בוושינגטון, שגריר ישראל באוסטרליה, שגריר ישראל באל סלוודור (בין 2004 ל-2006), שגריר ישראל במקסיקו (בין 2015 ל־2019) ובמסגרת זו גם שגריר לא תושב בבליז ואיי בהאמה.

ביולי 2024 התפרסם שפלד, שכבר מונה לשגריר בהונגריה, יתמנה במקום זה לשגריר באיטליה. בספטמבר 2024 נכנס לתפקידו כשגריר ישראל באיטליה.

## כשגריר ישראל במקסיקו
זמן קצר לאחר השבעתו של דונלד טראמפ כנשיא ארצות הברית ב-2017, דווח כי פלד יזומן לפגישה עם שר החוץ של מקסיקו, לואיס וידגרי קאסו, שם הוא היה "צפוי לקבל קבלת פנים כועסת לאחר שנתניהו צייץ כי חומת הגבול של טראמפ היא 'רעיון נהדר', ומשווה אותה לחומה בגבולה הדרומי של ישראל".

## כשגריר ישראל באיטליה
במהלך כהונתו התרחשה מלחמת חרבות ברזל והתמודדות עם הפגנות אנטי ישראליות שקרו בתקופת המלחמה בהן נאבקה שגרירותו, כגון מאבק נגד מסיבת השקה לספרו של מנהיג חמאס יחיא סינוואר.

ב-10 באוקטובר 2024, במהלך הכניסה הקרקעית ללבנון, נפגעו שניים מאנשי יוניפי"ל מירי של טנק ישראלי, בעקבות כך זומן פלד לשיחת בירור אצל שר ההגנה האיטלקי, גווידו קרוזטו שטען כי מדובר בפשע מלחמה.

## קישורים חיצוניים

## הערות שוליים

קטגוריה:שגרירי ישראל באוסטרליה
קטגוריה:שגרירי ישראל באיטליה
קטגוריה:שגרירי ישראל באל סלוודור
קטגוריה:שגרירים בבליז
קטגוריה:שגרירי ישראל במקסיקו
קטגוריה:איי בהאמה: יחסי חוץ
קטגוריה:נאות מרדכי: אישים
קטגוריה:בוגרי בית החינוך המשותף עמק החולה
קטגוריה:בוגרי אוניברסיטת תל אביב
קטגוריה:ישראלים שנולדו במאה ה-20
תהילים ל"ה

**תהילים ל"ה** הוא המזמור השלושים וחמישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-34) ומיוחס לדוד המלך. המזמור הוא אחד מארבעה עשר מזמורים הפותחים במילה 'לדָוִד'. קריאת הפרק הומלצה בספרי הסגולות כסגולה אם קמו עליך מריבים.

## תוכנו של המזמור
מזמור ל"ה מורכב מעשרים ושמונה פסוקים ומחולק לשלושה חלקים:
### א'-י'

המזמור נפתח בבקשת המשורר מאלוהים שילחם באויביו במקומו ובשבילו: "רִיבָה ה' אֶת יְרִיבַי לְחַם אֶת לֹחֲמָי" (א'). המשורר מפרט איך בדיוק ילחם בשבילו אלוהים: "הַחֲזֵק מָגֵן וְצִנָּה וְקוּמָה בְּעֶזְרָתִי. וְהָרֵק חֲנִית וּסְגֹר לִקְרַאת רֹדְפָי אֱמֹר לְנַפְשִׁי יְשֻׁעָתֵךְ אָנִי" (ב'-ג').

המשורר מסביר את בקשתו לפני אלוהים: "כִּי חִנָּם טָמְנוּ לִי שַׁחַת רִשְׁתָּם חִנָּם חָפְרוּ לְנַפְשִׁי" (ז'), ומתחייב כי לאחר קיום בקשתו ישמח באלוהים ויברכו: "וְנַפְשִׁי תָּגִיל בַּה' תָּשִׂישׂ בִּישׁוּעָתוֹ." (ט'), "כָּל עַצְמוֹתַי תֹּאמַרְנָה ה' מִי כָמוֹךָ מַצִּיל עָנִי מֵחָזָק מִמֶּנּוּ וְעָנִי וְאֶבְיוֹן מִגֹּזְלוֹ" (י').

### י"א-י"ח

בחלקו השני של המזמור המשורר מתאר את פעולותיהם של אויביו: "יְקוּמוּן עֵדֵי חָמָס אֲשֶׁר לֹא יָדַעְתִּי יִשְׁאָלוּנִי" (י"א), "יְשַׁלְּמוּנִי רָעָה תַּחַת טוֹבָה שְׁכוֹל לְנַפְשִׁי" (י"ב).

יתרה להתנכלויות והבגידות מתאר המשורר את חדוות שונאיו בתבוסתו: "וּבְצַלְעִי שָׂמְחוּ וְנֶאֱסָפוּ נֶאֶסְפוּ עָלַי נֵכִים וְלֹא יָדַעְתִּי קָרְעוּ וְלֹא דָמּוּ" (ט"ו).
גם את חלקו השני של המזמור המשורר חותם בהבטחה שהוא יודה לו ויהלל אותו לאחר הצלתו: "אוֹדְךָ בְּקָהָל רָב בְּעַם עָצוּם אֲהַלְלֶךָּ" (י"ח).

### י"ט-כ"ח

בחלקו האחרון של המזמור המשורר מצפה שאויביו לא ישמחו במפלתו: "אַל יִשְׂמְחוּ לִי אֹיְבַי שֶׁקֶר שֹׂנְאַי חִנָּם יִקְרְצוּ עָיִן" (י"ט).

המשורר מתעטר בפני אלוהים שישמע לתפילתו: "רָאִיתָה ה' אַל תֶּחֱרַשׁ אֲדֹנָי אֲל תִּרְחַק מִמֶּנִּי" (כ"ב),
ושב ומחכה לגאולתו ומתפלל שידידיו ירננו בה, כמו שאויביו ושונאיו שמחו במפלתו: "יָרֹנּוּ וְיִשְׂמְחוּ חֲפֵצֵי צִדְקִי וְיֹאמְרוּ תָמִיד יִגְדַּל ה' הֶחָפֵץ שְׁלוֹם עַבְדּוֹ" (כ"ז).

המשורר חותם את החלק הסוגר של המזמור, בהבטחה כי ימשיך ויודה לאלוהים כל הזמן: "וּלְשׁוֹנִי תֶּהְגֶּה צִדְקֶךָ כָּל הַיּוֹם תְּהִלָּתֶךָ" (כ"ח).

## המזמור בליטורגיה
* פסוק י' - מופיע בתפילת נשמת כל חי. מלבד זאת, שני חלקיו של הפסוק משמשים לפרשנויות הן בדבר הדרך הראויה לתפילה (התנדנדות בתפילה ותנועה בלתי פוסקת - כָּל עַצְמוֹתַי תֹּאמַרְנָה) והן בדבר רחמנותו של אלוהים כלפי בני האדם (מַצִּיל עָנִי מֵחָזָק מִמֶּנּוּ וְעָנִי וְאֶבְיוֹן מִגֹּזְלוֹ).
* חלק מפסוק כ"ז מצוטט בתפילת ויאתיו כל לעבדך.

## בתרבות
* **כל עצמותי** - ניגון חב"ד שמקורו בעיירה נעוועל. לניגון ביצוע של חנן בן ארי במסגרת פרויקט צמאה.
* **כל עצמותי תאמרנה** - יצחק רייס.
* **כל עצמותי** - מיכאל שניצלר באלבום **לעבעדיגע ספרי תורה**.

## קישורים חיצוניים

* תהילים ל"ה מתוך פרויקט 929
* שיעור מפי חגי בן ארצי באתר יוטיוב

## הערות שוליים

לה
נויבירט

**נויבירט** (Neuwirth) הוא שם משפחה ממקור גרמני.

קטגוריה:שמות משפחה אשכנזיים
קטגוריה:שמות משפחה גרמניים
תהילים ל"ח

**תהילים ל"ח** הוא המזמור השלושים ושמונה בספר תהילים (לפי המספור בוולגטה ובתרגום השבעים, המזמור ממוספר כמזמור ה-37) ומיוחס לדוד המלך.

לאמירתו מיוחסת סגולה להנצל מעצה רעה.
## תוכנו של המזמור
מזמור ל"ח מורכב מעשרים ושלושה פסוקים ומחולק לשלושה חלקים:

### א'-ט'
המשורר מספר על סבל שהוא חווה, סבל גופני: "אֵין מְתֹם בִּבְשָׂרִי מִפְּנֵי זַעְמֶךָ אֵין שָׁלוֹם בַּעֲצָמַי..." (ד) ועל כך שהוא מודע שהסבל אינו מקרי אלא נגרם על ידי אלוהים כעונש על חטאיו: "מִפְּנֵי חַטָּאתִי" (ד). ומתוודה על חטאיו הרבים: "כִּי עֲוֺנֹתַי עָבְרוּ רֹאשִׁי כְּמַשָּׂא כָבֵד יִכְבְּדוּ מִמֶּנִּי" (ה). בנוסף מספר על סבל נפשי שהוא חווה: "נְפוּגוֹתִי וְנִדְכֵּיתִי עַד מְאֹד שָׁאַגְתִּי מִנַּהֲמַת לִבִּי" (ט).

### י'-ט"ו
המשורר סובל גם מחוסר תמיכה חברתית. חבריו מתרחקים ממנו: "אֹהֲבַי וְרֵעַי מִנֶּגֶד נִגְעִי יַעֲמֹדוּ וּקְרוֹבַי מֵרָחֹק עָמָדוּ" (יב). ושונאיו מנצלים זאת ללכוד אותו: "וַיְנַקְשׁוּ מְבַקְשֵׁי נַפְשִׁי" (י"ג). ולהאשים אותו בהאשמות שווא: "וְדֹרְשֵׁי רָעָתִי דִּבְּרוּ הַוּוֹת" (י"ג).
המשורר לא מצליח להגיב כלפי המבקשים רעתו: "וַאֲנִי כְחֵרֵשׁ לֹא אֶשְׁמָע וּכְאִלֵּם לֹא יִפְתַּח פִּיו" (ט"ו).

### ט"ז-כ"ג
בסופו של דבר, היחיד שיכול לעזור למשורר הוא אלוהים בעצמו: "כִּי לְךָ ה' הוֹחָלְתִּי" (ט"ז). ולכן גם מסיים את המזמור בתפילה: "אַל תַּעַזְבֵנִי ה' אֱלֹהַי אַל תִּרְחַק מִמֶּנִּי. חוּשָׁה לְעֶזְרָתִי אֲדֹנָי תְּשׁוּעָתִי" (כ"ב-כ"ג).

## קישורים חיצוניים

* תהילים ל"ח מתוך פרויקט 929

## הערות שוליים

קטגוריה:ערכים שבהם תבנית בריטניקה אינה מתאימה
לח
ריצ'רד האולי

**ריצ'רד האולי** (באנגלית: **Richard Willis Hawley**; נולד ב-17 בינואר 1967 בשפילד) הוא זמר, מוזיקאי ומחבר שירים בריטי.

## קריירה
האולי החל כגיטריסט בלהקת Treebound Story ובלהקת הבריטפופ Longpigs. מאוחר יותר ליווה את להקת פאלפ בסיבובי הופעות שלה. סולן פאלפ, ג'רוויס קוקר, חבר טוב של האולי, עודד אותו להמשיך בקריירת הסולו שלו.

אלבומו הראשון Richard Hawley יצא בשנת 2000 כמיני אלבום ושנה לאחר מכן כאלבום רגיל עם רצועות נוספות.

האולי הופיע לראשונה במצעד הבריטי בשנת 2002 עם הסינגל Baby, You're My Light מתוך אלבומו השני (#81). אלבומו השלישי Lowedges, שיצא ב-2003, זכה לשבחי המבקרים והביא אותו לתודעתו של קהל רחב יותר.

אלבומו החמישי, Lady's Bridge, שיצא ב-2007, הוביל להצלחה המסחרית הגדולה ביותר של האולי עד אז: הסינגל Tonight the Streets Are Ours הגיע למקום ה-40 במצעד הסינגלים, והאלבום עצמו הגיע למקום ה-6 במצעד האלבומים. האלבום היה חלק מפסקול סרטו של אמן הרחוב הבריטי בנקסי "יציאה דרך חנות המתנות".

truelove's Gutte, אלבומו השישי, יצא בספטמבר 2009. באלבום נעשה שימוש בכלי נגינה נדירים. מלבד פאלפ הוא שיתף פעולה גם עם להקת המאניק סטריט פריצ'רס בסינגל שלהם Rewind the Film מ-2013.

## מוזיקה
עבור השירים האיטיים והמלודיים שלו, משתמש האולי בכלי נגינה וצלילים המבוססים על תקופות קודמות של מוזיקת פופ. ה-Suddeutsche Zeitung אפיינה את המוזיקה כ"לפעמים ברוקנ'רול המקרטש בדלילות, לפעמים בג'אז, לפעמים בדו-וופ, מתוזמר בכוח העדין של אולמות מוזיקה אנגליים ישנים". רעש רוקבילי רך של אורביסון. ושירים שהושפעו מלי הייזלווד וג'וני קאש".

## דיסקוגרפיה
* Richard Hawley 2000
* *Late Night Final 2001*
* *Lowedges* 2003
* *Coles Corner* 2005
* *Lady's Bridge* 2007
* *Truelove's Gutter* 2009
* *Standing at the Sky's Edge* 2012
* *Hollow Meadows* 2015
* *Further* 2019

## קישורים חיצוניים

* 

* ריצ'רד האולי, אתר רשמי

## הערות שוליים

קטגוריה:זמרים בריטים
קטגוריה:מוזיקאי רוק אלטרנטיבי
קטגוריה:בריטים שנולדו ב-1967